钦定古今图书集成/明伦汇编/氏族典/第393卷 > 李璆
## 钦定古今图书集成/明伦汇编/氏族典/第393卷 > 李璆

按《宋史李璆传》：“璆字西美，汴人。登政和进士第，调陈
州教授，入为国子博士，出知房州。宣和三年，廷议将
取燕，璆上疏切陈不省。及燕既平，责监英州清溪镇。
明年，赦还，寻试中书舍人。建言元祐名臣子孙，久被
废锢，宜少宽之。宦官谭稹出师河北，以无功废，将复
进用，璆不肯书行。绍兴四年，以集英殿修撰知吉州”，
累迁徽猷阁直学士、四川安抚制置使。